Ivar Hvamstad

Ivar Hvamstad (født 28. september 1878 i Brandbu, død 9. mai 1916 i Oslo) var en norsk handelsmann og politiker for Arbeiderpartiet.

Etter endt skolegang jobba Hvamstad som handelsbetjent i Drøbak og på Nes i Romerike, der han i 1898 starta egen forretning. Fra 1904 dreiv han landhandel i Hof i Solør, og fra 1911 i Brandval.

Han var medlem av herredsstyret og skolestyret i Hof fra 1907 til 1909. Fra 1910 til 1912 var han vararepresentant til Stortinget for Solør krets i Hedemarkens amt. Han blei innvalgt som representant for samme krets for perioden 1916–1918. Han møtte da noen måneder, før han blei sjuk og etter kort tid døde. Vararepresentanten Halvdan Aarsrud overtok da setet.

Referanser

Eksterne lenker 
 

Stortingsrepresentanter fra Ap
Stortingsrepresentanter for Hedemarkens amt
Stortingsrepresentanter 1916–1918
Ap-politikere i Hedmark
Personer fra Gran kommune